钦定古今图书集成/理学汇编/学行典/第084卷 > 朱子大全集 > 《答路德章》
## 钦定古今图书集成/理学汇编/学行典/第084卷 > 朱子大全集 > 《答路德章》

示喻，缕缕备悉，然其大概皆自恕之词，以此存心，亦
无惑乎“德之不进而业之不修也。”吾人为贫，只有禄
仕一途可以苟活，无害于义。彼中距临安不远，岂不
能一为参选计而长此羁旅乎？此则未论义理，而只
以利害计之，亦未得为是也。大抵是目前为学，只是
读史传说世变，其治经亦不过是记诵，编节向外意
“多，而未尝反躬内省，以究义理之归，故其身心放纵，
念虑粗浅，于自己分上无毫发得力处，此亦从前师
友与有责焉。而自家受病，比之他人，尢更重害，此又
姿禀不美，而无以洗涤变化之罪也。今日正当痛自
循省，向里消磨，庶几晚节救得一半。而一向如此，苟
简自恕，若不怨天，即是尢人”，殊非平“日所望于德章
者也。来谕每谓熹有相弃之意，此亦尢人之论。区区
所以苦口相告，正为不忍相弃耳。若已相弃，便可相
忘于江湖，何至如此忉怛，愈增贤者忿怼不平之气
耶？只今可且捺下身心，除了许多闲说话，多方壁画
去，参了部授一本等合入差遣，归来讨一歇泊处，将
《论语》《孟子》正文端坐”熟读，口诵心维，虽已晓得文义，
亦须逐字忖过，洗涤了心肝五脏里许多忿憾怨毒
之气，管取后日须有进步处，不但为今日之路德章
而已也。向见伯恭说，少时性气粗暴，嫌饮食不如意，
便敢打破家事。后因久病，只将一册《论语》早晚闲看，
忽然觉得意思一时平了，遂终身无暴怒，此可为变
化气质之法，不知平时曾与朋友说及此事否？德章
从学之久，不应不闻，如何全不学得些子？是可谓不
善学矣。